Урысейпсо зэхьэзэхуэ
Балъкъэр лъэпкъым и къэщIэрэщIэжыныгъэ махуэм ирихьэлIэу Налшык щекIуэкIащ боксым и «А» классымкIэ урысейпсо зэхьэзэхуэ. Абы хэтащ Урысейм и хэгъуэгу 14-м, Азербайджаным, Къэзахъстаным къикIа спортсмени 140-м нэблагъэ.
Зэпеуэм япэ увыпIэр къыщахьащ Каунов Владимир (Волгоград область), Салауатов Рашид (Къэзахъстан), Рустамов Умуд (Азербайджан), Темыркъан Беслъэн (КъБР), Мыкъуэ Марат (КъШР), ФочыщIэ Хьэсбиян (КъБР), Мэзыхьэ Резуан (КъБР), Кушаташвили Георгий (Мэзкуу область), Мирзалов Шамил (Дагъыстэн), Атсаламов Замбек (Шэшэн) сымэ.
Кубок щхьэхуэхэмкIэ ягъэпэжащ Балаев Назиррэ (Санкт-Петербург) Раджабов Раджабрэ (Мэзкуу область).
Турнирым и боксёр нэхъыфIу къалъытащ Туменов Биберт (КъБР).
НафIэдз Мухьэмэд.
